John B. Lacson Foundation Maritime University

John B. Lacson Foundation Maritime University er et universitet på Filippinene. Det spesialiserer seg i utdanning av sjøfolk og sjøoffiserer. Universitetet har hovedsete i Iloilo City i Iloilo. Det har omkring  studenter.«About JBLFMU» , John B. Lacson Foundation Maritime University. Det tilbys maritime ingeniørutdanninger, så vel som utdanninger innen maritim administrasjon, økonomi og ledelse. Eksamener gis på bachelor-, master og doktorgradsnivå.

Institusjonen ble grunnlagt av kaptein Juan Bautista Lacson i 1931 som en sjøoffisersskole. I 1948 ble denne omgjort til Iloilo Maritime Academy. Utdanningen ledet opprinnelig til eksamen som annenstyrmann. Ledelsen av institusjonen ble i 1972 overtatt av Lacsons datter, Mary Lou Arcelo, som utvidet virksomheten og omgjorde institusjonen fra et foretak til et universitet drevet av en stiftelse.«Its Humble Beginnings» , John B. Lacson Foundation Maritime University. 

Universitetet har fire avdelinger. Tre av disse, JBLFMU-Arevalo, JBLFMU-Molo og JBLCF-Training Center, holder til i Iloilo City, mens den fjerde, JBLFMU-Bacolod, ligger i Bacolod i Negros Occidental.

Blant æresdoktorene ved John B. Lacson Foundation Maritime University er Jacob Stolt-Nielsen og Andreas Kjell Lund Ugland.«Andreas Ugland and Jacob Stolt-Nielsen receive honorary doctorates», Intertanko, Weekly News, No. 06/2008, 8. februar 2008.

Referanser

Kategori:Universiteter på Filippinene
Kategori:Utdanningsinstitusjoner etablert i 1931
Kategori:1930-årene på Filippinene
Kategori:Iloilo City